**Workshop 1**

**Balancen mellem lokal inddragelse og nationale mål**

Hvordan sikrer vi, at lokale interesser og bekymringer bliver hørt og respekteret, når de nationale mål for klima, biodiversitet og vandmiljø skal opfyldes?

Skal lokale behov prioriteres over nationale krav, og hvordan håndterer vi situationer, hvor de to er i konflikt?

Hvad ønsker Klimarådet at der prioriteres?

**Borgerinddragelse i komplekse beslutningsprocesser**

Hvordan kan vi sikre, at borgerne bliver aktivt inddraget i beslutninger om store og komplekse projekter som grundvandsbeskyttelse og vedvarende energi?

Hvordan håndterer vi udfordringen med at formidle komplekse emner, så borgerne føler sig hørt og har mulighed for at påvirke beslutningerne, selv når de tekniske aspekter er svære at forstå?

Hvad stiller vi op med misinformation og misforståelser, der påvirker den grønne omstilling?

 **Workshop 2**

**Inklusion af interessenter i beslutningsprocessen**

Hvordan kan vi effektivt inddrage forskellige interessenter som virksomheder, NGO'er, landmænd og borgere i beslutningsprocessen uden at give nogle grupper for stor eller for lille indflydelse?

Hvordan håndterer vi uenigheder mellem forskellige interessenter, så vi stadig kan nå de grønne mål?

**Inddragelse af virksomheder i den grønne omstilling**

Hvordan kan vi bedst inddrage virksomheder i den grønne omstilling og sikre, at deres økonomiske interesser bliver forenelige med kommunens klimamål?

Hvordan balancerer vi virksomhedernes behov for vækst med kravene om bæredygtighed, og hvad gør vi, hvis deres prioriteter ikke altid stemmer overens med kommunens grønne vision?